จับตาประชุมเฟด 15-16 ธ.ค.นี้ นักวิเคราะห์คาดขึ้นดบ.ครั้งแรกในรอบเกือบ 10 ปี
จับตาประชุมเฟด 15-16 ธ.ค.นี้ นักวิเคราะห์ส่วนใหญ่คาดขึ้นดอกเบี้ยครั้งแรกในรอบเกือบ 10 ปี จากระดับปัจจุบันที่ 0.25%
14 ธ.ค. 2558

ผู้สื่อข่าวรายงานว่า นักลงทุนในตลาดการเงินทั่วโลกจับตาดูการประชุมธนาคารกลางสหรัฐในวันที่ 15-16 ธ.ค.นี้ ขณะที่นักวิเคราะห์ส่วนใหญ่คาดการณ์ว่า เฟดจะปรับขึ้นอัตราดอกเบี้ยระยะสั้น (fed fund rates) ในการประชุมครั้งนี้ จากระดับปัจจุบันที่ 0.25% โดยจะเป็นการปรับขึ้นดอกเบี้ยครั้งแรกในรอบเกือบทศวรรษ
โดยการคาดการณ์ดังกล่าวสอดคล้องกับที่เจ้าหน้าที่เฟดได้ออกมาส่งสัญญาณก่อนหน้านี้ โดยนางเจเน็ต เยลเลน ประธานเฟด ได้ออกมาแสดงความเชื่อมั่นว่าเศรษฐกิจสหรัฐมีแนวโน้มขยายตัวอย่างต่อเนื่อง ขณะที่อัตราการว่างงานลดต่ำลง และอัตราเงินเฟ้อกำลังปรับตัวขึ้นเข้าใกล้ระดับ 2% ซึ่งเป็นเป้าหมายของเฟด
สำหรับกระแสคาดการณ์ดังกล่าวมีน้ำหนักมากขึ้นหลังจากกระทรวงแรงงานสหรัฐรายงานว่า ตัวเลขการจ้างงานนอกภาคเกษตรพุ่งขึ้น 211,000 ตำแหน่งในเดือนพ.ย. ซึ่งสูงกว่าตัวเลขคาดการณ์ ขณะที่อัตราการว่างงานทรงตัวที่ระดับ 5.0% ซึ่งเป็นระดับต่ำสุดในรอบ 7 ปีครึ่ง
ส่วนในการประชุมครั้งหลังสุดเมื่อวันที่ 27-28 ต.ค.ที่ผ่านมานั้น ที่ประชุมเฟดได้ส่งสัญญาณเรื่องการพิจารณาปรับขึ้นอัตราดอกเบี้ยในการประชุมครั้งต่อไปในเดือนธ.ค.         
ทั้งนี้การแถลงการณ์ในการประชุมดังกล่าวระบุว่า การประชุมในเดือนธ.ค.จะเป็นเวลาที่เฟดจะทำการพิจารณาว่าจะปรับขึ้นอัตราดอกเบี้ยหรือไม่ โดยเฟดจะจะประเมินความคืบหน้าทั้งที่เกิดขึ้นจริง และที่คาดว่าจะเกิดขึ้น ต่อการบรรลุเป้าหมายของการจ้างงานที่ระดับสูงสุด และอัตราเงินเฟ้อที่ระดับ 2 